LUBASU 1
Ino Inga Twakutika Buyani Kuli Lesa?
Lesa ulaamba kuli ndiswe kwindila muli Baibolo. 2 Timoti 3:16
Lesa wancinencine wakatangilila bantu kulemba miyeeyo yakwe mu libuku lisalalite. Libuku ilyo ngu Baibolo. Lilicite makani ayandika bunene Lesa ngayanda kwaamba ayi mwaashibe.
Lesa ulishi shenga shatubotela, alimwi kuli nguwe nkokuswa busongo boonse. Na mwakutika kuli nguwe, ncakwiila mulakuba basongo.—Tushimpi 1:5.
Lesa ulisuni ayi bantu boonse pa cishi banoobelenga Baibolo. Cino ciindi nkoili mu mishobo iinji.
Na mulisuni kukutika kuli Lesa, mulyeelete kunobelenga Baibolo akunyumfwishisha shiliimo.
Bantu koonsebo batokutika. Mateyo 28:19
Bakamboni bakwe Yehova inga bamucafwa kunyumfwishisha Baibolo.
Mu cishi coonse, baleiisha sha lushinisho shakwe Lesa.
Tabalipilishiwo nabi comwi pa kwiisha. Inga mweiilawo ashimwi pali Lesa na mwaya ku Ng’anda ya Bwaami ya Bakamboni bakwe Yehova ibete nkomukalila.
lua_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn